ÕIEND
Narva Linnavolikogu määruse „Narva linna omandis olevate 
eluruumide valitsemise kord“ eelnõu juurde


Määrusega kehtestatakse uus Narva linna omandis olevate eluruumide valitsemise kord (edaspidi ka Kord).

1. Sissejuhatus

Käesoleva määruse eelnõu koostajaks on Narva Linnavalitsuse Linnamajandusamet. Määruse eelnõu reguleerib Narva linna omandis olevate eluruumide valdamise, kasutamise ja käsutamise korraldamise aluseid. 

Käesoleval ajal kehtib Narva linna õigusruumis elamuvaldkonda reguleeriv Narva Linnavolikogu 23.12.2004 määrusega kinnitatud „Narva linna omandis olevate eluruumide valdamise, kasutamise ja käsutamise kord“.

[bookmark: para8lg1p2]Määruse eelnõu aluseks on kohaliku omavalitsuse korralduse seaduse (edaspidi ka KOKS) § 22 lõike 1 punkt 6, mille kohaselt on linnavara valitsemise korra kehtestamine volikogu ainupädevuses, ning elamuseaduse § 8  punkt 2, mis kehtestab, et kohaliku omavalitsuse volikogu võimkonda elamusuhete reguleerimisel tema haldusterritooriumil kuulub  munitsipaalomandis olevate eluruumide valdamise, kasutamise ja käsutamise korra, sealhulgas hooldus- ja remondieeskirjade kehtestamine.
Võrreldes kehtiva määrusega muudetakse uue Korra pealkirja, mis vastab KOKS § 22 lõike 1 punktis 6 kehtestatule ning alates vastava määruse vastuvõtmisest on Narva linna omandis olevate eluruumide valitsemise kord.

2. Määruse eelnõu eesmärk

Uue määruse eelnõu eesmärgiks on kaasajastada 2004. aastal vastuvõetud määruses sätestatud regulatsiooni lähtudes pika aja jooksul määruse rakendamise praktikast ning muutunud seadusandlusest (korteriomandi- ja korteriühistuseadus, pärimisseadus jne).  

Eluruumide valdamise, kasutamise ja käsutamise regulatsioon vajab ka uuendamist ja kaasajastamist, kuna kehtivat korda on alates selle kehtestamisest muudetud korduvalt ja paljud normid on tunnistatud kehtetuks (§ 23, § 25, §-d 27-33, §-d 38-43, § 55, §-d 63-64,  §-d 67-77, § 79, § 82). Õigusselguse põhimõtetest lähtudes teeb uue määruse kehtestamine selle rakendamise lihtsamaks kõigile isikutele.

Samuti eelnõu eesmärgiks on kehtestada eluruumide võõrandamise uus viis – kirjalik avalik enampakkumine, see tähendab ilma et oleks vaja potentsiaalse ostja tavapärast, füüsilist kohalolekut. See regulatsiooni kehtestamise vajadus ilmnes eriti selgelt 12. märtsil 2020 väljakuulutatud eriolukorra seoses.

3. Eelnõu sisu ja võrdlev analüüs

Eelnõu koosneb 39 paragrahvist:
§ 1. Reguleerimisala
§ 2. Mõisted
§ 3. Pädevuse kehtestamine
§ 4. Munitsipaaleluruumi valdaja
§ 5. Narva linna esindamine
§ 6. Eluruumide sisekorra eeskiri 
§ 7. Narva Linnavalitsuse eluasemekomisjon
§ 8. Asustamata munitsipaaleluruumide käsutamine
§ 9. Võõrandamisele mittekuuluvad eluruumid
§ 10. Eluruumide omandamine
§ 11. Eluruumide üürile andmine 
§ 12. Eluruumi kasutamise alused
§ 13. Munitsipaaleluruumi kasutamise üldpõhimõtted
§ 14. Üür
§ 15. Üürilepingu lõppemine
§ 16. Eluruumi võõrandamise põhimõtted ja viisid
§ 17. Võõrandamise otsustamine
§ 18. Võõrandamisele mittekuuluvad eluruumid
§ 19. Eluruumi müügihinna määramine 
§ 20. Pärimise teel saadud eluruumi müügihinna määramine
§ 21. Avaliku enampakkumise üldsätted
§ 22. Avaliku enampakkumise väljakuulutamine 
§ 23. Osavõtutasu
§ 24. Tagatisraha
§ 25. Osavõtutasu ja tagatisraha tagastamine 
§ 26. Avaliku enampakkumise ettevalmistamine ja korraldamine
§ 27. Kaebuse esitamine ja lahendamine
§ 28. Suuline avalik enampakkumine
§ 29. Suulise avaliku enampakkumise läbiviimise kord
§ 30. Kirjalik avalik enampakkumine
§ 31. Kirjaliku avaliku enampakkumise läbiviimise kord
§ 32. Enampakkumise tulemuste kinnitamine
§ 33. Avaliku enampakkumise tulemuste kinnitamata jätmise või kehtetuks tunnistamise järgne otsus
[bookmark: para30]§ 34.   Eluruumi võõrandamine otsustuskorras pideva avaliku teavitamisega
§ 35. Müügilepingu sõlmimine
§ 36. Võõrandatava eluruumiga seotud kulud
§ 37. Määruse kehtetuks tunnistamine
§ 38. Linnavara võõrandamise korra muutmine
§ 39. Määruse jõustumine

Määruse 1. peatükis (§-d 1–3) on esitatud üldsätted, mõisted, pädevust puudutavat sätted.  Võrreldes kehtiva regulatsiooniga, ei ole Korda selles osas sisuliselt muudetud. Mõistetest on kadunud ühise munitsipaaleluruumi ja sotsiaaleluruumi määratlused, kuna nad ei eksisteeri ja ei kasutata linna õigusruumis. 

Määruse 2. peatükis (§-d 4–10) sätestatakse eluruumide valdamise alused. Võrreldes kehtiva regulatsiooniga, jäetakse uuest Korrast välja munitsipaaleluruumide haldamist puudutavad sätted, kuna seda reguleerib teine Narva Linnavolikogu õigusakt (s.o Narva Linnavolikogu 24.04.2003 määrus nr 60 “Sihtasutuse Narva Linnaelamu asutamine”) ning seda ei ole mõistlik dubleerida. Muus osas ei ole uut Korda sisuliselt muudetud.

[bookmark: _GoBack]Eelnõu § 4 kohaselt on munitsipaaleluruumide valdajaks ja valitsejaks Narva Linnavalitsuse Linnamajandusamet.

Eelnõu § 5 kehtestab, et Narva linna esindamist korteriühistu või hooneühistu liikmena korraldab Narva Linnavalitsus.

Eelnõu § 6 volitab Narva Linnavalitsust kehtestama Narva linna omandis olevate eluruumide sisekorra eeskirja. 

Eelnõu § 7 määrab Narva Linnavalitsuse eluasemekomisjoni tegevuse eesmärgid. Eluasemekomisjoni pädevus ja töökord määratakse kindlaks komisjoni põhimäärusega, mille kinnitab Narva Linnavalitsus.

Eelnõu § 8 reguleerib asustamata eluruumide käsutamist, mille kohaselt võidakse need vastavalt Narva Linnavolikogu kehtestatud kordadele anda üürile isikutele või peredele või võõrandada kolmandale isikule.

Eelnõu § 9 kohaselt antakse Narva Linnavalitsusele volitus määrata eluruume, mis ei kuulu võõrandamisele. Selle normi eesmärgiks on eluruumi kui avaliku ressurssi säilitamine kohaliku omavalitsuse kohustuste edasiseks täitmiseks ja linna elamumajanduse korraldamiseks.

[bookmark: ]Eelnõu § 10 kehtestab eluruumide omandamist. Eluruumid omandatakse tasu eest või tasuta pärimisseaduses, riigihangete seaduses, samuti riigi ja Narva linna õigusaktides sätestatud alustel. Eluruumi tasulise omandamise otsustaja on linnavolikogu.

Määruse 3. peatükk (§-d 11-15) reguleerib eluruumide kasutamist. Võrreldes kehtiva regulatsiooniga, ei ole uut Korda selles osas sisuliselt muudetud.

Eelnõu § 11 lõige 1 määrab munitsipaaleluruumide üürile andmise vastavalt Narva Linnavolikogu eraldi kehtestatud kordadele. Eluruumid antakse üürile eluruumi vajavatele isikutele ja peredele, elamistingimuste parandamist vajavatele isikutele, spetsialistidele teenistuse- või  töö ajaks ning muudel Narva Linnavolikogu poolt kehtestatud juhtudel.

Eelnõu § 11 lõige 2 reguleerib linna ühis- või kaasomandis või kaaspärijate ühisuses oleva eluruumi üürile andmist. Selle sätte regulatsioon on vajalik eelkõige pärimise teel saadud eluruumi edasise kasutamise korral. Mitte alati eluruumi ühis- või kaasomanik või kaaspärija on nõus omandama linnale kuuluvat eluruumi osa, aga kasutab seda alalisena elukohana. 
Samuti elukohaseks mittekasutatava eluruumi edasise käsutamine (müük) võib nõuda aega ühis-või kaasomanikuga eluruumi müügiviisi ja müügihinna kokkuleppimiseks. Seepärast on otstarbekas volitada sel juhul Narva Linnavalitsust otsustama eluruumi osa tähtajaliseks üürile andmist.

Eelnõu § 12 määrab munitsipaaleluruumide kasutamise alused. See on Narva Linnavolikogu otsuse või Narva Linnavalitsuse korralduse alusel sõlmitav munitsipaaleluruumi üürileping. Üürilepinguga määratletakse kõik üürileandja ja üürniku õigused ja kohustused, mis on seotud eluruumi kasutamisega. Üürilepingu vormi ja tingimused kinnitab Narva Linnavalitsus. Samuti paragrahv kehtestab tähtaja, mille jooksul tuleb üürileping sõlmida.

Eelnõu §-ga 13 määratakse munitsipaaleluruumide kasutamise üldpõhimõtted. See säte on uus võrreldes kehtiva regulatsiooniga. Varem neid põhimõtted sisaldas „Munitsipaaleluruumide üürile andmise ja kasutamise kord“ (Narva Linnavolikogu 18.06.2009 määrus nr 23). Kuna viimase mainitud korra asemel tehakse Narva Linnavolikogule ettepanek kehtestada kolm eraldi munitsipaaleluruumide üürile andmise korda, siis eluruumide kasutamisele kehtestatakse ühtsed põhimõtted.

Eelnõu § 14 volitab Narva Linnavalitsust kehtestama üüri suuruse ning see peab olema põhjendatud.
Eelnõu §-ga 15 määratakse munitsipaaleluruumi üürilepingu lõpetamine.

Määruse 4. peatükk (§-d 16-34) reguleerib eluruumide võõrandamist. Võrreldes kehtiva regulatsiooniga, on selles osas uut Korda täiendatud sisuliselt.

Määruse 4. peatüki 1. jagu sisaldab võõrandamise üldsätted (§-d 16–20). 

Eelnõu § 16 kehtestab eluruumide võõrandamise üldpõhimõtted.
Nimetatud paragrahvi esimene ja teine lõige annavad eluruumi võõrandamise määratluse. Lõike 3 kohaselt võib eluruumi võõrandada, kui on kindlaks tehtud, et eluruum ei ole linnale vajalik avalikuks otstarbeks ega tema õigusaktidest tulenevate kohustuste täitmiseks.
Võõrandamise korraldajaks on Narva Linnavalitsuse Linnamajandusamet.

Eelnõu § 16 lõike 5 kohaselt võib eluruume võõrandada avalikul enampakkumisel või otsustuskorras. Võrreldes kehtiva regulatsiooniga, näeb uus Kord ette eluruumide uue võõrandamise viisi – avalik kirjalik enampakkumine. See võimalus teeb võõrandamise menetluse muu hulgas paindlikumaks ja mugavaks erinevate potentsiaalsetele ostjate jaoks Narvast väljastpoolt, mis omakorda suurendab linna võimalust saada eluruumi võõrandamisest suuremat tulu.  Samuti Kord näeb ette eluruumi võõrandamist linnavolikogu otsusel muul viisil.

Eelnõu § 16 lõige 7 kehtestab eluruumide otsustuskorras võõrandamise alused: selle eluruumi üürnikule; lähtudes avalikust huvist; kui eluruumi võõrandamine korduval avalikul enampakkumisel osutus ostjate puudumise tõttu nurjunuks ja avaliku enampakkumise tulemused jäid kinnitamata; eluruumi ühis-või kaasomanikule või kaaspärijale, kui see võõrandamine on otstarbekas ja põhjendatud; muudel käesoleva Korraga sätestatud juhtudel.

Sama paragrahvi lõige 8 kehtestab, et asustamata eluruumid võõrandatakse, kas suulisel või kirjalikul avalikul enampakkumisel, kui käesolev Kord ei sätesta teisiti.

Erinevalt kehtivast regulatsioonist rakendatakse Korda nüüd ka pärimisseaduse alustel saadud eluruumide suhtes. Praegu reguleerib pärimise teel saadud eluruumide võõrandamist „Linnavara võõrandamise kord“ (Narva Linnavolikogu 09.06.2005 määrus nr 18). Nii vabanenud munitsipaaleluruumide kui ka pärimise teel saadud eluruumide võõrandamisel erinevate menetlus- ja enampakkumise korraldamise normid raskendasid ühise enampakkumise korraldamist. Uue normi kehtestamine teeb kõikide vabade eluruumide võõrandamise menetluse ühesuguseks ning protseduuri selgemaks potentsiaalsetele ostjale. 
[bookmark: _Hlk40189083]Pärandvara hulka kuuluva eluruumi võõrandamise vajaduse, võõrandamise viisi, müügihinna suuruse ja muude võõrandamise tingimuste kindlaksmääramisel arvestatakse pärandvaraga seotud õigusi ja kohustusi ning muid olulisi asjaolusid.

Kui tugineda Narva Linnavalitsuse Linnamajandusameti praktikale, võivad pärimisasja asjaolud olla nii erinevad ja mitmekülgsed ning seotud sugulussuhte, kaaspärijate, võlausaldajate nõuete omadustega, mis ei luba kehtestada pärandvara hulka kuuluva eluruumi ühise võõrandamisviisi ja võõrandamistingimusi. Selles osas tuleb jätta võõrandamise otsustajale kaalumisruumi.      
Halduse diskretsioon on seejuures piiratud üldiste õiguse põhimõtetega ja pärandvara käsutamise eesmärgiga.

Eelnõu § 16 lõike 10 kohaselt juhul, kui korduval suulisel või kirjalikul avalikul enampakkumisel ei leidu eluruumile ostjat, võib võõrandada see otsustuskorras tasu eest kolmandale isikule. Selle sätte kehtestamine lubab võõrandamise korraldajale eesmärgipäraselt ja säästlikult korraldada eluruumide võõrandamist ning vältida vaba eluruumi ebamõistliku majandamiskulude kandmist, samuti linnal kui pärijal kiirem realiseerida pärandvara, mille arvelt võib edaspidi täita pärandaja täitmata jäänud kohustusi.
Nii kehtivas kui ka uues regulatsioonis säilitakse üürilepingu alusel kasutatava eluruumi võõrandamise tingimuseks võlgnevuse puudumine võõrandamise aja seisuga. Selle nõude kehtestab paragrahvi 16 lõige 11.

Eelnõu § 16 lõike 12 kohaselt on eluruumi ostja kohustatud kehtestatud tähtajaks tasuma võõrandatava eluruumi müügihinna, täitma eluruumi võõrandamise lisatingimused, kui need on olemas, ning  sõlmima notariaalse müügilepingu. 

Eluruumide võõrandamisel järelmaksu ei kohaldata, müügihind tasutakse rahas.

Sama paragrahvi lõike 14 kohaselt peab eluruumi müügihind olema täielikult tasutud vähemalt 2 tööpäeva enne notariaalse müügilepingu sõlmimist või deponeeritud notari kontole enne müügilepingu sõlmimist tingimusel, et notar kannab hoiustatud müügihinna võõrandamise korraldaja kontole kahe tööpäeva jooksul arvates müügilepingu sõlmimisest. 
Võrreldes kehtiva regulatsiooniga, täpsustakse eluruumi hinda tasumise kord ning kehtestatakse uus tähtaeg eluruumi müügihinna tasumiseks notari deposiitkontolt.

Eelnõu § 17 kehtestab eluruumide võõrandamise otsustamise.
Nii kehtivas kui ka uues regulatsioonis jääb kehtima norm, mille kohaselt otsustab avalikul enampakkumisel eluruumide võõrandamise Narva Linnavalitsus.

18.08.2020 toimunud Narva Linnavolikogu Linnamajanduskomisjoni koosolekul arutati Narva Linnavolikogu määruse „Narva linna omandis olevate eluruumide valitsemise korra“ eelnõu.

Linnamajanduskomisjon tegi Narva Linnavalitsusele ettepaneku muuta määruse eelnõu osas, kus kehtestatakse munitsipaaleluruumi üürilepingu alusel kasutatava eluruumi otsustuskorras võõrandamise otsustaja (arutamisele esitatud määruse eelnõu § 17 lõike 2 kohaselt otsustab võõrandamise Narva Linnavolikogu). Komisjoni ettepaneku kohaselt otsustab üürilepingu alusel kasutatava eluruumi otsustuskorras võõrandamise Narva Linnavalitsus.

Käesoleva määruse eelnõus on Narva Linnavolikogu Linnamajanduskomisjoni ettepanek on arvesse võetud ja määruse eelnõus tehtud vastavad muudatused.

Eelnõu § 17 lg 4 kohaselt otsustab pärimise teel saadud eluruumide võõrandamise Narva Linnavalitsus.

Eelnõu § 18 määrab võõrandamisele mittekuuluvad eluruumid. Selles osas jäi regulatsioon muutmata.

Eelnõu § 19 sätestab võõrandatavate eluruumide müügihinna määramise.

Võrreldes kehtiva regulatsiooniga, muudetakse suulisel või kirjalikul avalikul enamapakkumisel võõrandatava asustamata eluruumi alghind. Nüüd on alghinnaks eluruumi keskmine turuhind, mis määratakse eksperthinnangu alusel. 

Üürilepingu alusel kasutatava eluruumi müügihind jääb samaks, s.o määratakse vastavalt Vabariigi Valitsuse 01.07.1993 määrusele nr 198 “Eluruumide erastamise korraldamine” ning Narva Linnavolikogu 09.03.1994. a määrusele nr 6 “Narva linna eluruumide erastamise kohta”, arvestades tänavanimetuste muudatusi, ja saadud hind korrutatakse koefitsiendiga 15.

Linnavara käsutamise kehtestamisel peab kohalik omavalitsus järgima haldusõiguse üldpõhimõtteid (sh võrdse kohtlemise põhimõte, õiguskindlustus jne), arvestama kõiki olulisi asjaolusid ning kaitsma avalikke huve mõistlikul viisil. Seega erineb kohaliku omavalitsuse seisund oma vara käsutamisel olukorrast, milles käsutavad oma vara eraisikud.

Narva linna munitsipaalelamufondi moodustavad suures osas eluruumid, mis jäid üürnikel erinevatel põhjustel eluruumide erastamise seadusega kehtestatud tähtajaks erastamata. Teise osa munitsipaalelamufondist moodustavad need eluruumid, mille üürimise õiguse said pered järjekorra alusel ja need korterid on tunnistatud võõrandamisele mittekuuluvaks.

Erastamata jäänud munitsipaaleluruumides elasid ja elavad jätkuvalt üürnikud, kes kasutavad eluruumi pikaajaliselt, säilitavad ja parandavad oluliselt linnavara, s.o suurendavad selle väärtust oma kulul. Selles olukorras oleks ebaõiglane, kui korteri müügihinna kehtestamisel eksperthinnangu alusel peaks munitsipaaleluruumi üürnik maksma korteri eest kõrgemat hinda, kui korteri väärtus on tõusnud tema kulul korteris tehtud parenduste tõttu. 

Vastasel juhul linna võimalikuks kohustuseks oleks müügist laekunud vahendite arvel hüvitada üürnikule tema põhjendatult tehtud ja dokumenteeritud parendused.

Eluruumide erastamishinna aluseks oli erastamisprotsessi alguses riiklikul tasandil koostatud printsiibid ja tehniliselt põhjendatud arvestused. Ning nende rakendamine eluruumi müügihinna määramisel on põhjendatud ja vastab võrdse kohtlemise põhimõttele.

Linna huvidest lähtuvalt otsustuskorras võõrandatava eluruumi müügihind määratakse eksperthinnangu alusel.

Kui avalik enampakkumine loetakse nurjunuks ning selle tulemused jäävad kinnitamata ostjate puudumise tõttu, võib võõrandamise korraldaja alandada eluruumi alghinda. Selle sätte kehtestamine lubab teha võõrandamise menetluse paindlikumaks ja sihipäraseks.

Eelnõu § 20 kehtestab pärimise teel saadud eluruumi müügihinna kindlaksmääramise. Nii otsustuskorras kui ka avalikul enampakkumisel võõrandatava eluruumide müügihinnaks on eluruumi keskmine turuhind, mis määratakse eksperthinnangu alusel, välja arvatud paragrahvis sätestatud juhul.

Eelnõu § 20 lõiketes 3 ja 4 kehtestatakse pärimise teel saadud eluruumi võõrandamise müügihinna määramise erandid.

Erandid rakendatakse võõrandatava eluruumi osa müügihinna määramisel ainult selle pärandaja abikaasale või endisele abikaasale võõrandamise juhul. Muudel juhtudel määratakse võõrandatava eluruumi osa müügihind  vastavalt Korra eelnõu § 20 lõigetes 1 ja 2 sätestatule.

Narva linn saab iga-aastaselt pärandvara, mille hulgas on ühis- või kaasomandis olevad ning abikaasade ühisvarasse kuuluvad eluruumid (korteriomandid). Viimased on need, mis jäid abikaasadel jagamata pärast abielu lahutamist või on tingitud asjaolust, et abikaasa loobub mingil põhjustel surnud abikaasa pärandvarast. 
Kohalik omavalitsus pärijana satub sel juhul sageli olukorda, kus saab omandisse eluruumi osa ning selles elab pärandaja abikaasa või endine abikaasa.  

Linna õigused niisuguse vara edasisel valdamisel ja kasutamisel on kitsendatud kaasomaniku õigusega, kuna asjaõigusseaduse § 72 lg 1 kohaselt valdavad ja kasutavad kaasomanikud ühist asja kokkuleppel. 

Eluruumi osa edasine käsutamine on ka raskendatud, sest korteriomand ei ole oma olemuselt reaalosadeks jagatav, kuna mõlemat tekkivat korteriomandit ei saa jagamise järel kasutada vastavalt sihtotstarbele ja asja olemusele. 

Leida kõikide ühisomandis olevatele ning pärimise teel saadud eluruumide jagamisele  õiglane ja ainulaadne lahendus ei ole võimalik, kuna iga pärandvara omab erilisi omadusi ja asjaolusid (pärandaja isiklikud kohustused, abikaasade ühised kohustused, sh laenukohustused, abikaasade omavahelised varalised kokkulepped jne).

Abikaasade ühisvaraks olnud ning pärandvaraks saanud eluruumi osa käsutamist puudutava  regulatsiooni kehtestamisel võeti arvesse ka asjaolu, et Narva linna kinnisvara turul valitseb  viimase 10 aastate jooksul olukord, kus nõudlus eluruumi osade peale puudub. Seda kinnitab kinnisvarabüroo teated ning Narva Linnavalitsuse Linnamajandusameti kui avaliku enampakkumise korraldaja praktika. 

Samuti arvesse on võetud riigikohtu praktika (näiteks RKTKo 3-2-1-70-10; RKTKo 3-2-1-61-12), kus  kohus kaasomandi lõpetamise vaidluses jõudnud seisukohale, et kaasomandi jagamisel peab arvestama ka eluliste asjaoludega ning õigustatud on kaasomandi jätmine seda koduna kasutavale kaasomanikule. Riigikohtu hinnangul on poolte kaasomandi lõpetamise viisi üle otsustamisel oluline arvestada, kummale pooltest on kaasomand koduks. Vaatamata sellele, et pooltele võib kuuluda muud kinnisvara, on inimesel tavaliselt üks koht, mis on talle püsivaks elupaigaks ja millega on tekkinud emotsionaalne side. Kaaludes poolte huvisid ja silmas pidades eelkõige õiglust, on põhjendatud jätta kaasomand poolele, kellele see on olnud pikka aega koduks.
Samale seisukohale on kohus jõudnud ka ühisvara jagamise kaasustes ning selgitanud, et ühisvara jagades tuleb korteri jätmisel ühele või teisele poolele arvestada ka seda, kelle elukohaks vaidlusalune korter on. Seda asjaolu tuleb ühisvara jagamisel kaaluda ka sel juhul, kui eluruum on elukohaks vaid ühele abikaasadest, sõltumata tema mõttelise osa suurusest ning arvestama peab ka poole sooviga, kes soovib edasi elada tema elukohaks olevas elamus.

Kaaludes eelpooltoodud asjaolud tehakse ettepanek kehtestada uues Korras järgmine regulatsioon. 

[bookmark: _Hlk40190212]Eelnõu § 20 lõike 3 kohaselt võib pärimise teel saadud eluruumi osa eluruumi ühis- või kaasomanikule tasuta võõrandada, kui on täidetud kõik alljärgnevad tingimused:
1) kui eluruumi ühis- või kaasomanik oli pärandaja abikaasa või pärandaja endine abikaasa ja nimetatud eluruum on tema alaline elukoht ning oli tema alaliseks elukohaks rohkem kui kaks aastat pärandi avanemise ajal;
2) eluruum, mille osa võõrandatakse, kuulub abikaasaade ühisvara hulka;
3) pärandajal ei ole pärandvaraga seotud täitmata kohustusi (v.a matusekulud).

Elukohaga seotud kaheaastane tähtaeg on kehtestatud analoogselt tulumaksuseadusega. Elukoha andmed kontrollitakse rahvastikuregistri kaudu.

Vastavalt pärimisseaduse § 130  lõikele 1 lähevad pärandi vastuvõtmisega pärijale üle kõik pärandaja õigused ja kohustused, välja arvatud need, mis oma olemuselt on lahutamatult seotud pärandaja isikuga või mis seadusest tulenevalt ei saa ühelt isikult teisele üle minna.

Seega peab Narva linn kui pärija täita pärandaja täitmata kohustusi ja võlausaldaja nõudeid. Tihti  ainsaks pärandvaraks, mille arvel on võimalik neid täita, on ühis-või kaasomandis olev eluruum. Selle realiseerimine (s.o võõrandamine ühis-või kaasomanikule või avalikul enampaakumisel pärast selle jagamist) on aega- ja kulude nõudev menetlus. Kaaludes eeltoodud asjaolud ja proportsionaalsuse põhimõttest lähtudes on põhjendatud kehtestada eelnõu § 20 lõikes 4 sätestatud.
Lai kaalutlusõigus, mille eelnõu selles osas ette näeb, vastab linna kui pärija ja vara omaniku vajadusele. Halduse diskretsioon on seejuures piiratud üldiste õiguse põhimõtetega ja pärandvara käsutamise eesmärgiga.

[bookmark: _Hlk40191309]Eelnõu § 20 lõike 4 kohaselt  kui pärandajal on pärandvaraga seotud täitmata jäänud kohustused ning need ei ületa pärandvara (sh eluruumi) väärtust, võib pärimise teel saadud eluruumi osa võõrandada eluruumi ühis- või kaasomanikule alla keskmise turuhinna, kui on täidetud kõik alljärgnevad tingimused:
1) kui eluruumi ühis- või kaasomanik oli pärandaja abikaasa või pärandaja endine abikaasa ja nimetatud eluruum on tema alaline elukoht ning oli tema alaliseks elukohaks rohkem kui kaks aastat pärandi avanemise ajal;
2) eluruum, mille osa võõrandatakse, kuulub abikaasaade ühisvara hulka;
3) omandaja hüvitab Narva linnale kõik pärandaja pärandvaraga seotud kohustused.

Eelnõu § 20 lõike 5 kohaselt paragrahvi lõigetes 3 ja 4 nimetatud juhtudel peab omandaja samuti hüvitama Narva linnale kõik kulud, mis temal on tekkinud seoses pärandvara vormistamise ja eluruumi valitsemisega, samuti pärandaja matusekulud, kui need on olemas.

Määruse 4. peatüki 2. jagu sisaldab avalikku enampakkumist puudutavad sätted (§-d 21–31). 
Kehtiva regulatsiooni järgi on eluruumide võõrandamise viisiks suuline avalik enampakkumine. 

Eelnõus tehtud täienduste kohaselt võib eluruume võõrandada ka kirjalikul avalikul enampakkumisel. 

Eelnõu § 21 sisaldab avaliku enampakkumise üldised sätted. Võõrandamise korraldajaks on Narva Linnavalitsuse Linnamajandusamet.

Eelnõu § 22 kehtestab avaliku enampakkumise väljakuulutamise reeglid ning enampakkumise kuulutuse sisu.

Võrreldes kehtiva regulatsiooniga, muudetakse avaliku enampakkumise avalikustamise kohta. Lähtudes Eesti kohalikes omavalitsustes levitud praktikast, on see linna või valla veebileht kui avaliku ja ametliku informatsiooni allikas. Seega § 22 lõike 1 kohaselt kuulutatakse avalik enampakkumine välja Narva linna veebilehel narva.ee. 

Vastavalt praegu kehtivale regulatsioonile avaldatakse avaliku enampakkumise kuulutus ühes kohalikus ajalehes.

Eelnõu § 23 sätestab enampakkumise osavõtutasu mõiste. Osavõtutasu saab rakendada kõigi enampakkumise liikide korral ning selle rakendamine otsustatakse enampakkumise korraldamise otsuses.

Eelnõu § 24 sätestab enampakkumuse tagatisraha mõiste ning nimetab juhud, millal see tagastatakse või ei tagastata.

Eelnõu § 25 reguleerib tagatisraha ja osavõtutasu tagastamise.

Eelnõu § 26 reguleerib enampakkumise ettevalmistamist ja korraldamist. Korra kohaselt moodustab võõrandamise korraldaja kolmeliikmelise komisjoni, määrab kindlaks pakkumise korraldamise, läbiviimise tingimused, mis pole Narva Linnavalitsuse korralduses kindlaks määratud. Komisjoni pädevuses on avaliku enampakkumise ettevalmistamine ja läbiviimine, sellega seotud küsimuste lahendamine. Komisjon kontrollib osalejate, esitatud osavõtuavalduste ja pakkumiste vastavust käesoleva Korra nõuetele ning otsustab nende lubamise avalikule enampakkumisele, samuti selgitab välja enampakkumuse võitjad ja paremuselt teise pakkumuse teinud osaleja. Võrreldes kehtiva Korraga, on komisjoni õigused täpsustatud.

Eelnõu § 27 reguleerib kaebuste esitamise ja lahendamise korda. 
Uues Korras on pikendatud kaebuse esitamise tähtaega, nimelt kolme tööpäeva jooksul pärast avaliku enampakkumise tulemuste teatavakstegemist on osalejatel õigus esitada enampakkumise komisjonile kaebus enampakkumise läbiviimise kohta.
Täpsustatud on saabunud kaebuse lahendamise regulatsiooni. Muudatuse kohaselt vaatab komisjon saadud kaebuse läbi kahe tööpäeva jooksul pärast selle saabumist ja esitab selle koos oma arvamusega võõrandamise korraldajale. Võõrandamise korraldaja teeb kolme tööpäeva jooksul otsuse kaebuse rahuldamise või rahuldamata jätmise kohta.
Kehtivas regulatsioonis kaebuse lahendamise kord puudub.

Eelnõu § 28 reguleerib suulist avalikku enampakkumist.
Võrreldes kehtiva regulatsiooniga, ei ole uues Korras tehtud sisulisi muudatusi. Täpsustatud on osaleja esindamise tingimused, enampakkumise tulemuste teatavaks tegemise kord. 

Avalikul enampakkumisel osalemiseks tuleb määratud ajaks esitada võõrandamise korraldajale kehtestatud vormikohane osavõtuavaldus ja nõutud dokumendid. Osavõtuavalduse allkirjastamisega osaleja kinnitab, et ta on tutvunud ja nõustub eluruumi võõrandamise tingimustega ja avaliku enampakkumise läbiviimise korraga.

Eelnõu § 29 on reguleeritud suulise avaliku enampakkumise läbiviimise kord. 
Suuline avalik enampakkumise viib läbi enampakkumise komisjon. Enne avaliku enampakkumise algust registreerib enampakkumise komisjon või selle liige pakkuja, kes on täitnud käesoleva Korraga kehtestatud tingimused ja väljastab talle registreerimisnumbri, mille all ta esineb kuni enampakkumise lõpuni. 

[bookmark: _Hlk40192503]Osalejad ja enampakkumisel viibivad isikud kohustatud alluma enampakkumise läbiviija korraldustele. Vastasel korral on läbiviijal õigus rikkuja lahkumist enampakkumise läbiviimise ruumist. Paragrahv määrab ka enampakkumise läbiviija õigused, enampakkumise võitja määramise ja enampakkumise lõppemise. Enampakkumise läbiviimise kohta koostatakse protokoll. Protokolli lahutamatuks osaks on enampakkumises osalejate registreerimisleht.

Eelnõu § 29 on lisatud lõige 9, mis reguleerib enampakkumise tulemustest teatamist, kuivõrd täna kehtivas määruses nimetatud regulatsioon puudub. Samas muudab see enampakkumise menetluse lihtsamini mõistetavaks ning välistab menetluse protseduuride erinevad tõlgendamise võimalused.

Eelnõu § 30 reguleerib kirjaliku avaliku enampakkumist ning sätestab pakkumusele esitatavad nõuded, pakkumuste registreerimise. Kirjalikul avalikul enampakkumisel osalemiseks tuleb enampakkumise kuulutuses märgitud tähtajaks, kellaajaks ja aadressil esitada võõrandamise korraldajale pakkumine, mis vastab käesolevas paragrahvis kehtestatud nõuetele.

Pakkumised tuleb esitada iga müüdava eluruumi kohta eraldi suletud ümbrikus. Paragrahvis kehtestatakse osaleja esindamisele nõuded.

Eelnõu § 31 kehtestab kirjaliku avaliku enampakkumise läbiviimise korra.
Kirjaliku avaliku enampakkumise viib läbi enampakkumise komisjon,  mida juhatab komisjoni esimees. Komisjoni liikmed määravad enda hulgast enampakkumise läbiviija. Võõrandamise korraldajale esitatud ümbrikute avamine on avalik ja selles võivad osaleda kõik pakkumised esitanud isikud.

Pakkumusi, mis ei ole saabunud tähtajaks või ei vasta nõuetele või teates sätestatud tingimustele, ei arvestata.
Tähtajaks laekunud ümbrikud avatakse nende registreerimise järjekorras. Komisjon kontrollib pakkumiste vastavust enampakkumise kuulutuses avaldatud tingimustele ja nõuetele ning võtab arvesse nõuetekohaselt esitatud pakkumised. Nõuetele vastavate pakkumiste hulgast selgitab komisjon välja kõrgeima hinnaga pakkumise ja paremuselt teise pakkumise. Tehakse teatavaks  nende pakkumiste esitajate nimed ja pakutud eluruumi ostuhind.

Paragrahvis sätestatakse ka pakkumisele lubamatuse juhud.

Kirjaliku avaliku enampakkumise võitjaks tunnistatakse kõrgeima eluruumi hinna pakkunud osaleja. Kui kaks või enam enampakkumises osalejat on pakkunud võrdse kõrgeima eluruumi hinna, korraldatakse nende vahel 15 tööpäeva jooksul täiendav enampakkumise voor. Täiendava vooru korraldamise otsustab võõrandamise korraldaja ning selles voorus on alghinnaks esimeses voorus pakutud kõrgeim pakkumise hind. Täiendav voor korraldatakse kirjaliku või suulise avaliku enampakkumisena vastavalt võõrandamise korraldaja otsusele ning viiakse läbi vastavalt käesolevas Korras sätestatud enampakkumise korrale. Kui üks võrdse kõrgeima pakkumise teinud isikutest ei osale täiendavas voorus, on enampakkumise võitja teine kõrgeima pakkumise teinud isik.

Paragrahvis kehtestatakse enampakkumise tulemuste teatavaks tegemise kord.  Enampakkumise läbiviimise kohta koostatakse protokoll. Protokolli lahutamatuks osaks on enampakkumises osalejate registreerimisleht.

Määruse 4. peatüki 3. jagu reguleerib enampakkumise tulemuste kinnitamist ja tühistamist ning enampakkumise nurjunuks tunnistamist (§ 32).

Enampakkumise tulemused kinnitab võõrandamise korraldaja, s.o Narva Linnavalitsuse Linnamjandusamet.

[bookmark: _Hlk37857898][bookmark: _Hlk37920643]Eelnõu § 32 lõikes 4 on nimetatud enampakkumise nurjunuks tunnistamise alused: ükski isik pole avaldanud soovi enampakkumisel osaleda; enampakkumisel osalejana ei registreeritud ühtegi isikut või ükski registreeritud osaleja ei ilmunud suulisele enampakkumisele; ei esitatud ühtegi pakkumist või nõuetele vastavat pakkumist; pärast enampakkumist selgub, et enampakkumise võitja esitas valeandmeid; enampakkumisel osalejad ei täitnud enampakkumise läbiviija korraldusi või rikkusid enampakkumise protseduurireegleid, mis mõjutas enampakkumise tulemust; enampakkumisel ilmnes osalejate kokkulepe või kooskõlastatud tegevus, mis on mõjutanud enampakkumise käiku ja  tulemust; kirjaliku enampakkumise võitjal ei olnud õigust enampakkumisel osaleda; ükski osalejatest ei teinud pakkumist alghinna piires; võitja või paremuselt teise pakkumise teinud osaleja ei nõustu allkirjastada Korra §  29 lõigetes 11 ja 12 nimetatud kohustuskirja; enampakkumise läbiviimisel rikuti Korraga sätestatud korda enampakkumise tulemust mõjutanud ulatuses; esinevad muud enampakkumise nurjumise alused.

Eelnõu § 32 lõike 7 kohaselt kinnitatakse eluruumi ostjaks enampakkumise võitja. Ostja saab müügilepingu sõlmimise õiguse ja kohustub võõrandamise korraldaja kehtestatud tähtajaks tasuma eluruumi ostuhinna, täitma võõrandamise lisatingimused, kui need on olemas, ja ilmuma müügilepingu sõlmimiseks; lõike 8 kohaselt, kui ostja pärast enampakkumise tulemuste kinnitamist kehtestatud tähtajaks hoidub või loobub tema poolt pakutud ostuhinna tasumisest, tunnistab võõrandamise korraldaja enampakkumise võitja ostust loobunuks ja teeb enampakkumisel paremuselt teise pakkumuse teinud osalejale kirjaliku ostuettepaneku. 

Eelnõu § 32 lõiked 8-11 reguleerivad paremuselt teise pakkumise teinud osaleja suhtes enampakkumise tulemuste kinnitamise menetlust.

Määruse 4. peatüki 4. jagu  (§-d 33 ja 34) käsitleb eluruumi käsutamist avaliku enampakkumise nurjumisel.

Eelnõu § 33 kohaselt otsustab võõrandamise korraldaja kahe kuu jooksul avaliku enampakkumise tulemuste kinnitamata jätmisest, kehtetuks tunnistamisest või enampakkumise tulemuste tühistamisest arvates, kas korraldada uus enampakkumine, lükata enampakkumine edasi või loobuda uuest enampakkumisest. Võrreldes kehtiva regulatsiooniga ei ole Korda selles osas muudetud.

Eelnõu §-s 34 kehtestatakse eluruumi võõrandamine otsustuskorras pideva avaliku teavitamisega. See on uus norm ning sellega kehtestatakse eluruumide võõrandamise uus viis.
Narva Linnavalitsuse Linnamajandusameti võõrandamise praktikas on tihti esinenud juhtumid, mil avalikku enampakkumist tunnistatakse nurjunuks ostjate puudumise tõttu. Uue avaliku enampakkumise korraldamine on aeganõudev ja seega linnalt täiendava kulude suurendav (eluruumi majandamis- ja kommunaalkulude osas) menetlus. Mõnikord eluruum ei õnnestunud müüa pika ajavahemiku jooksul.

Eluruumi võõrandamine otsustuskorras pideva avaliku teavitamisega lubab linnale võimalikult kiiresti leida linnavarale ostjat ja vältida ebamõistlike eluruumide kulude kandmist.  

Eelnõu § 34 lõike 1 kohaselt kui eluruumi võõrandamine avaliku enampakkumise korras on vähemalt kahel korral nurjunud, võib võõrandamise korraldaja Narva Linnavalitsuse otsustuse alusel korraldada eluruumi otsustuskorras võõrandamise pideva avaliku teavitamisega. Sel juhul eluruumi võõrandamise kuulutus avaldatakse Narva linna veebilehel ja avalikus kinnisvaraportaalis.

Eelnõu § 34 lõige 2 sätestab, et eluruumi võõrandamise otsustuskorras pideva avaliku teavitamisega otsustab ja võõrandamise tingimused määrab Narva Linnavalitsus, kusjuures eluruumi müügihind ei tohi olla väiksem nurjunuks tunnistatud enampakkumise alghinnast. 

Määruse 5. peatükk reguleerib müügulepingu sõlmimist (§ 35).

Eelnõu § 35 lõige 2 kehtestab müügilepingu sõlmimise tähtaja. Müügileping peab olema sõlmitud ühe kuu jooksul arvates avaliku enampakkumise tulemuste kinnitamisest või eluruumi võõrandmise otsuse teatavakstegemisest. 

Eelnõu § 35 lõikes 3 määratakse otsustuskorras võõrandatava eluruumi müügilepingu tähtpäeva pikendamist. Mõjuval põhjusel võib otsustuskorras võõrandatava eluruumi müügilepingu sõlmimine toimuda ettenähtust pikema aja jooksul, kuid mitte rohkem kui kolme kuu jooksul arvates eluruumi võõrandmise otsuse teatavakstegemisest. 

Antud norm rakendatakse ainult otsustuskorras võõrandatava eluruumide müügi korraldamisel. Kuna eluruumide võõrandamisel avalikul enampakkumisel kehtestatakse kõigile enampakkumise osalejatele täpsed ja mõistlikud vara võõrandamise tähtajad, siis nii võõrandamise korraldajal kui ka kõigil huvitatud osalejatel, sh paremuselt teise pakkumise teinud osalejal, tekib õiguspärane ootus, et kehtestatud tähtajaks sõlmitakse korteriomandi müügileping. 

Kui müügilepingut ei sõlmita kindlaksmääratud aja jooksul, siis otsus eluruumi võõrandmise kohta tühistatakse.
Täna kehtivas korras nimetatud regulatsioon puudub, kuid on lisatud määrusesse võõrandamise  menetluse selgemaks ning läbipaistvamaks muutmiseks. 

Eelnõu § 35 lõige 5 reguleerib müügilepingu sõlmimisega seotud notaritasude ja riigilõivude tasumist – need kannab ostja.

Eelnõu § 35 lõike 6 kohaselt eluruumi ühis- või kaasomandi lõpetamisel seoses eluruumi müügiga kolmandale isikule, võib müügilepingu sõlmimisega seotud notaritasud ja riigilõivud osaliselt kanda ka võõrandamise korraldaja.
See säte puudub kehtivas regulatsioonis. Selle lisamine lahendab olukorra, kui pärimise teel saadud eluruumi ühis- või kaasomand lõpetatakse kogu eluruumi kolmandale isikule võõrandamise teel ning on õigustatud, et kõik ühisomanikud kannavad proportsionaalselt selle sõlmimisega seotud kulud. 

Määruse 6. peatükk sisaldab lõppsätteid (§-d 36-39).

[bookmark: para64lg2]Eelnõu § 36 lõike 1 kohaselt võib avalikul enampakkumisel võõrandatava eluruumiga seotud võlgnevused võõrandamise korraldaja katta eluruumi müügist laekunud raha arvel. Kui eluruumi müügihind deponeeritakse notari kontol, siis võib notar võõrandmise korraldaja käsundil maksta võõrandatava eluruumiga seotud võlgnevused müügihinna arvel.

See säte on uus norm, mille eesmärgiks on reguleerida avalikul enampakkumisel müüdavate eluruumide võimalike võlgade tasumist. Kehtivas regulatsioonis eluruumiga seotud võlgnevuse tasumine oli enampakkumise lisatingimuseks ning neid tasus eluruumi ostja, siinkohal määrati võõrandatava eluruumi müügihind teistel metoodika järgi.

Uue määruse kohaselt avalikul enampakkumisel võõrandatava eluruumi müügihinnaks on turuhind, mis määratakse eksperdihinnangu alusel. Seega oleks ebamõistlik teha võlgade tasumist ostja kohustuseks. 

[bookmark: _Hlk37927422]Eelnõu § 36 lõike 2 kohaselt võõrandamise korraldamisega otseselt seotud dokumentaalselt tõendatud kulud, mis võõrandamise tingimuste kohaselt või võõrandamislepingu alusel jäävad võõrandamise korraldaja kanda, võib  võõrandamise korraldaja katta eluruumi müügist laekunud raha arvel.
Selle regulatsiooni kehtestamine teeb pärimise teel saadud eluruumide (sh nende osade) võõrandamise paindlikumaks, arvestades pärandavara koosseisu ja sellega seotud asjaolusid ning omadusi. 

Eelnõu §-ga 37 tunnistatakse kehtetuks Narva Linnavolikogu 23.12.2004 määrus nr 61 „Narva linna omandis olevate eluruumide valdamise, kasutamise ja käsutamise kord“. 

Eelnõu §-ga 38 muudetakse Narva Linnavolikogu 09.06.2005 määrusega nr 18 kinnitatud „Linnavara võõrandamise korra“ § 3. Muudatus on tingitud asjaolust, et pärimisseaduse alustel omandatud eluruumid määruse kehtestamisega müüakse käesoleva määruse alusel.

Eelnõu § 39 reguleerib määruse jõustumist.
Vastavalt kohaliku omavalitsuse korralduse seaduse § 23 lõikele 1 jõustuvad volikogu määrused kolmandal päeval pärast nende avaldamist Riigi Teatajas, kui määruses eneses ei ole sätestatud hilisemat jõustumise tähtaega.

4. Määruse rakendamiseks vajalikud kulutused 
Määruse rakendamisega ei kaasne täiendavaid kulusid.

